
REPUBLIKA HRVATSKA
KARLOVAČKA ŽUPANIJA
OPĆINA NETRETIĆ
OPĆINSKI NAČELNIK
KLASA: 406-06/26-02/08
URBROJ: 2133-11-01/02-26-3
Netretić, 25. rujna 2026.

Na temelju članka 8. Odluke o uvjetima, načinu i postupku raspolaganja nekretninama u vlasništvu Općine Netretić („Glasnik Općine Netretić“ broj 07/17) i članka 2. Odluke Općinskog načelnika od dana 24. rujna 2026. godine, Općinski načelnik Općine Netretić dana 25. rujna 2026. godine raspisuje

JAVNI NATJEČAJ

za prodaju nekretnine

1. Predmet Javnog natječaja je prodaja nekretnine Općine Netretić upisane u zemljišne knjige Općinskog suda u Karlovcu, Zemljišnoknjižni odjel  Karlovac, u z.k.ul.br.1823, k.o. 307572, Gornje Prilišće i to:

1. kčbr. 3230/2		GORNJE PRILIŠĆE		pov.		66 m2
				LIVADA			pov.		66 m2 

Početna prodajna cijena prema Elaboratu o procjeni vrijednosti nekretnine za nekretninu označenu kao kčbr. 3230/2, upisanu u z.k.ul.br. 1823, k.o. 307572 Gornje Prilišće iznosi 455,00 eura.

2. Javni natječaj se provodi prikupljanjem pisanih ponuda u zatvorenim omotnicama. 
Pravo podnošenja pisane ponude imaju sve fizičke osobe državljani Republike Hrvatske i državljani država članica Europske unije, te pravne osobe registrirane u Republici Hrvatskoj i državama članicama Europske unije. 
Ostale strane pravne i fizičke osobe mogu sudjelovati na javnom natječaju ako ispunjavaju zakonom propisane uvjete za stjecanje prava vlasništva nekretnina na području Republike Hrvatske.

3. Rok za podnošenje pisanih ponuda je do dana 13. listopada 2026. godine. 

Valjanim ponudama smatrat će se ponude dostavljene u pisarnicu Općine Netretić do dana 13. listopada 2026. godine, bez obzira na način dostave.
Ponude će se otvarati dana 14. listopada 2026. godine u 9:00 sati u Vijećnici Općine Netretić na adresi Netretić 2a, Netretić.

Ponuditelji, koji su dostavili pisane ponude, imaju pravo nazočiti otvaranju ponuda.

4. Prije davanja ponude ponuditelj može izvršiti obilazak lokacije i utvrditi sve mjerodavne elemente za davanje ponude.

5. Ponuditelji koji sudjeluju u javnom natječaju dužni su uplatiti jamčevinu u iznosu od 10% utvrđene početne prodajne cijene. 
Jamčevina se uplaćuje na račun Općine Netretić IBAN: HR7523900011828100000, model HR68, s pozivom na broj 9016-OIB za fizičke i pravne osobe s naznakom „jamčevina za kupnju nekretnine“.

Priznanica o uplati jamčevine za fizičke osobe, odnosno ovjerena kopija naloga za prijenos sredstava o uplati jamčevine za pravne osobe prilaže se pismenoj ponudi. Jamčevina najpovoljnijeg ponuditelja uračunava se u prodajnu cijenu.
Ponuditeljima, čije ponude nisu prihvaćene, jamčevina će biti vraćena, bez prava na kamate, u roku od 8 dana od dana donošenja Odluke o prodaji nekretnine najpovoljnijem ponuditelju.
Ponuditelj čije ponuda bude izabrana kao najpovoljnija i naknadno odustane od zaključenja ugovora, nema pravo na povrat jamčevine.
6. Ponuda se predaje u zatvorenoj omotnici preporučeno putem pošte ili predajom osobno u pisarnici Općine Netretić, Netretić 2a, Netretić, radnim danima od ponedjeljka do petka u vremenu od 07:00 do 15:00 sati, adresirana na adresu OPĆINA NETRETIĆ, Netretić 3a, 47271 Netretić s oznakom „ Ponuda za javni natječaj - NE OTVARAJ“.

7. Ponuda mora sadržavati:
· ime i prezime, OIB i adresu ponuditelja (fizička osoba) ili naziv i sjedište te MBS i OIB ponuditelja (pravna osoba), 
· za fizičke osobe original ili preslika domovnice ili osobne iskaznice, a za pravne osobe original ili preslika rješenja o registraciji s dokazom o osobi ovlaštenoj za zastupanje, 
· dokaz o ispunjavanju zakonom propisanih uvjeta za stjecanje prava vlasništva za strane osobe, 
· dokaz o uplati jamčevine koja se plaća u iznosu od 10% od početne prodajne cijene, 
· iznos ponuđene cijene, 
· broj računa natjecatelja radi eventualnog povrata jamčevine. 

8. Nepravovremene i nepotpune ponude neće se razmatrati.

9. Najpovoljnijim ponuditeljem smatra se ponuditelj koji ponudi najvišu cijenu iznad   početne, uz uvjet da ispunjava i sve uvjete navedene u javnom natječaju.

U slučaju da dva ili više natjecatelja ponude istu cijenu, a svi zadovoljavaju uvjete iz javnog natječaja, usmenim nadmetanjem između tih natjecatelja će se utvrditi najpovoljnija ponuda.
		
U slučaju odustanka najpovoljnijeg ponuditelja, najpovoljnijim ponuditeljem smatrat će se ponuditelj koji je sljedeći dao najvišu cijenu iznad početne, uz uvjet da ispunjava sve uvjete iz javnog natječaja.

		Ponuditelji će biti obaviješteni o rezultatima provedenog javnog natječaja u roku od 8 (osam) dana od dana donošenja Odluke o prodaji nekretnine najpovoljnijem ponuditelju putem mrežne stranice Općine Netretić www.netretic.hr
	
S odabranim ponuditeljem sklopit će se ugovor o kupoprodaji nekretnina u roku od 15 dana od dana donošenja Odluke o prodaji nekretnine najpovoljnijem ponuditelju.

10. Kupac je dužan u roku od 30 (trideset) dana od dana sklapanja Ugovora o kupoprodaji nekretnine platiti ugovorenu cijenu. U slučaju zakašnjenja kupac je dužan uz kupoprodajnu cijenu platiti i zakonsku zateznu kamatu za vrijeme kašnjenja. 

11. Općina Netretić zadržava pravo ne odabrati niti jednu ponudu i poništiti javni natječaj u cijelosti ili u jednom dijelu, bez obrazloženja i odgovornosti prema bilo kojem ponuditelju.

12. Dodatne obavijesti o javnom natječaju mogu se dobiti na adresi Općina Netretić, Netretić 2a, 47271 Netretić, na broj telefona 047/804-425 ili putem e-maila: opcina.netretic@ka.htnet.hr.

